Notícies - Neix el projecte 'Músics de carrer' per oferir música en directe a 10 espais de l'eix de vianants
Neix el projecte 'Músics de carrer' per oferir música en directe a 10 espais de l'eix de vianants
Hi haurà localitzacions perquè músics i formacions locals actuïn en directe al carrer / Foto: Localpres
el 20/feb/17 Alba Triadó Cultura PDF
L'Ajuntament posa en marxa el projecte de dinamització musical 'Músics de carrer', una iniciativa que ofereix als músics de la ciutat 10 localitzacions de l'eix de vianants on actuar en directe. La proposta està adreçada a artistes amateurs, professionals i a persones vinculades als centres de formació musical de Sant Cugat. Els interessats a obtenir una de les 30 llicències que ofereix el consistori podran presentar les propostes de l'1 al 20 de març a l'Oficina d'Atenció Ciutadana (OAC) o a l'Oficina Musical La Pua, situada al Casal Torreblanca.
Les actuacions donaran el tret de sortida el 17 d'abril i s'allargaran fins al 30 de setembre. De dilluns a dissabte, els músics podran tocar d'onze del matí a una del migdia i de sis de la tarda a vuit del vespre. Diumenge les actuacions seran només en horari de matí.
Podran participar a 'Músics al carrer' músics individuals, formacions de dos a cinc integrants o de fins a 10 en el cas de les formacions vocals i també escoles i projectes formatius.
L'objectiu de la iniciativa és oferir espais pel directe i reglamentar i ordenar l'activitat musical a l'eix de vianants. Ho explica la tinenta d'alcalde de Cultura, Carmela Fortuny.
Es tracta d'una iniciativa novedosa. Fomenta el talent local i regula una activitat que fins ara se'ns reclamava. Ho fem amb una dinàmica col·laborativa amb el teixit comercial i al final tots hi sortirem guanyant.
El llistat de formacions seleccionades es publicarà el 31 de març al web municipal .
Espais que acolliran 'Músics de carrer'
- Plaça de Lluís Millet
- Cruïlla dels carrers de Rosselló, Valldoreix i Sant Bonaventura, davant la llar d'infants Magnòlia
- Plaça del Doctor Galtés
- Cruïlla dels carrers de Santa Maria i Xerric
- Plaça dels Quatre Cantons
- Carrer de Santiago Rusiñol
- Plaça d'Octavià
- Cruïlla del carrer de la Torre amb l'avinguda de Francesc Macià
- Carrer de la Creu
- Cruïlla de l'avinguda de Cerdanyola amb el passeig de Torreblanca
Les biblioteques reobren amb la meitat d'aforament
Tornen els 'Mercantic de nit'
La música i la màgia, principals atraccions de l'Independence Day
La nova era Xepkin de l'Handbol Sant Cugat obrirà la lliga a casa davant el Banyoles